jkorsvik/nowiki_second_scrape_merged huggingface dataset:
Fru Kroghs brygge

Fru Kroghs brygge (1, 2–10) er en gate og plass på Tjuvholmen i Oslo. Gaten går fra Kobbernaglen til fjordkanten på Tjuvholmens sydlige del Holmen. Gaten ble ferdigstilt i 2014. 
Gaten og plassen har grøntanlegg i midten og boligbygg på begge sider. 
Det var bydelsutvalget i Bydel Frogner som i 2007 besluttet å kalle opp gaten og plassen etter fru Krogh, som eide den ytterste delen av Tjuvholmen på 1700-tallet og som skal ha hatt kyr beitende på eiendommen.


== Litteratur ==
Oslo byleksikon, 2010-utgaven, side 186


== Eksterne lenker ==
Oslo kommunes gateoversikt
Kavringen brygge

Kavringen brygge (1–3, 2–6) er en gate på Tjuvholmen i Oslo som går fra Kobbernaglen til fjordkanten på Tjuvholmens sydlige del Holmen. 
Gaten har boligbygg på begge sider. 
Navnet ble vedtatt av bydelsutvalget i Bydel Frogner i 2007, med oppkalling etter skjæret Kavringen og Kavringen fyr, som begge ligger få hundre meter syd for Tjuvholmen.


== Litteratur ==
Knut Are Tvedt, red. (2010). «Kavringen brygge». Oslo byleksikon (5. utg.). Oslo: Kunnskapsforlaget. s. 297. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (K)». Oslo kommune. Arkivert fra originalen 29. juli 2014. Besøkt 22. august 2015.
Kobbernaglen

Kobbernaglen er en gate på Tjuvholmen i Oslo.  
Gaten starter der Tjuvholmen allé møter broen over til Tjuvholmens nordlige del Odden, og går derfra til Kavringen brygge.  
Salmakersvenn Marius Jantzens plass og Fru Kroghs brygge, ferdigstilt i henholdsvis 2013 og 2014, munner ut i Kobbernaglen. 
Det var bydelsutvalget i Bydel Frogner som i 2007 besluttet å oppkalle gaten etter skjæret Koppernaglen (skrives også Kobbernaglen), som ligger mellom Bygdøy og Nakholmen.


== Litteratur ==
Knut Are Tvedt, red. (2010). Oslo byleksikon (5. utg.). Oslo: Kunnskapsforlaget. s. 308 og 313. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (K)». Oslo kommune. Arkivert fra originalen 29. juli 2014. Besøkt 22. august 2015.
Landgangen (Oslo)

Landgangen (1–7, 2–8) er en gate på Tjuvholmen i Oslo, som går langs sydsiden av kanalen mellom de to delene av Tjuvholmen: Odden i nord og Holmen i syd. Gaten krysser 
 Tjuvholmen allé ved broen over til Odden, der også gaten Kobbernaglen vil munne ut. 
Langs gaten ligger hotellet The Thief, som ble åpnet i 2012. Gatenavnet ble vedtatt av bydelsutvalget i Bydel Frogner i 2007.


== Litteratur ==
Knut Are Tvedt, red. (2010). «Landgangen». Oslo byleksikon (5. utg.). Oslo: Kunnskapsforlaget. s. 327. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (L)». Oslo kommune. Arkivert fra originalen 29. juli 2014. Besøkt 22. august 2015.
Nine and Fifty Swans

Nine and Fifty Swans er et musikkalbum med Tirill, utgitt på FairyMusic i 2011.


== Sporliste ==
«O Do Not Love Too Long»
«The Cap and Bells»
«He Wishes For the Cloths of Heaven»
«To a Child Dancing in the Wind»
«Parting»
«The Fisherman-Carolan's Ramble to Cashel»
«Before the World Was Made»
«The Song of Wandering Aengus»
«The Song of the Old Mother»
«The Wild Swans at Coole»


== Eksterne lenker ==
(en) Nine and Fifty Swans på Discogs
Harstad Sportsklubb

Harstad Sportsklubb var et idrettslag i Harstad i Troms. Det ble stiftet 4. desember 1934 under navnet Harstad Arbeideridrettsforening (Harstad AIF) og var tilsluttet Arbeidernes Idrettsforbund. Da idretten ble samlet etter 2. verdenskrig, skiftet klubben navn til Harstad Sportsklubb.
Klubben hadde aktivitet innen atletikk (bryting, boksing, friidrett), skiidrett, fotball og håndball. Fotballgruppas draktfarger var hvit skjorte og rød bukse.


== Kilder ==
S. Simensen: Harstad gjennom femti år 1903-1953. Harstad kommune 1953 (s. 83 og 85, digitalisert av Nasjonalbiblioteket)
Alf Eriksen (red.): Norges fotball leksikon, bind II. Prent Forlag, Oslo 1947 (s. 406, digitalisert av Nasjonalbiblioteket)
Eva Sannum

Eva Sannum (født 27. april 1975 i Oslo) er en tidligere norsk modell med mange internasjonale oppdrag på slutten av 1990-årene og begynnelsen av 2000-årene. I dag jobber hun som tekstforfatter innen reklame.
Eva Sannum ble et kjent ansikt da hun var sammen med kronprins Felipe av Spania. Forholdet varte i fire år og det ble lenge spekulert i om de to ville forlove seg. Hun ble fotfulgt av spansk paparazzi utenfor sin leilighet i Oslo og forholdet fikk mye presseomtale både her hjemme og i Spanske medier. Da kronprins Haakon giftet seg med Mette-Marit Tjessem Høiby i 2001, var Eva Sannum gjest i bryllupet sammen med kronprins Felipe. I desember 2001 kunngjorde Felipe i spanske medier at forholdet med Eva Sannum var over. 
Hun er utdannet ved Westerdals School of Communication. Hun var i en periode ansatt som tekstforfatter i Try reklamebyrå før hun senere ble kreativ leder i Geelmuyden Kiese. I tillegg satt Eva Sannum i PFU (Pressens Faglige Utvalg). Hun er i dag sammen med og har barn med reklamemannen Torgeir Vierdal.
I 2019 var Sannum medlem av Kildeutvalget nedsatt av Norsk Presseforbund for å se på pressens forhold til sine kilder. Kildeutvalgets rapport lå til grunn da Vær Varsom-plakaten ble endret i 2021.Sammen med Svein Tore Bergestuen og Christian Lyder Marstrander begynte hun i 2020 som programleder i podkast-serien Tut & Mediekjør som fokuserer på presseetikk. 


== Referanser ==


== Eksterne lenker ==
(en) Eva Sannum på Internet Movie Database 
(no) Prins Felipe bryter med Eva Sannum
(no) Eva Sannum: - Jeg vet hvordan det oppleves
Mobb Deep

Mobb Deep er en amerikansk hiphop-duo fra Queensbridge, New York, USA, bestående av Havoc og Prodigy (1974-2017). Duoen er «en av de mest kritikerroste hardcore East Coast hiphopgrupper». Mobb Deep er en av de mest suksessrike hiphopduoer med over tre millioner solgte plater. De fleste av deres album har vært kritikerroste, spesielt The Infamous, som regnes for å være et klassisk album blant hiphopfans.


== Diskografi ==


== Referanser ==


== Eksterne lenker ==
(en) Mobb Deep – kategori av bilder, video eller lyd på Commons 
(en) Mobb Deep på Internet Movie Database 
(en) Mobb Deep hos The Movie Database 
(en) Mobb Deep på Discogs 
(en) Mobb Deep på MusicBrainz 
(en) Mobb Deep på SoundCloud 
(en) Mobb Deep på Spotify 
(en) Mobb Deep på Songkick 
(en) Mobb Deep på Last.fm 
(en) Mobb Deep på Genius — sangtekster 
(en) Mobb Deep på AllMusic 
(en) Mobb Deep på MySpace
7. etappe av Tour de France 2013

Den syvende etappen av Tour de France 2013 var en 205,5 km lang etappe. Etappen ble kjørt 5. juli, og gikk fra Montpellier til Albi på vei mot Pyreneene. Peter Sagan vant etter at Cannondale-laget hans klarte å kjøre av hans største spurtkonkurrenter i den hardeste stigningen.


== Poeng- og klatrespurter ==


=== Klatrespurt (Col des 13 Vents) ===
3. kategori stigning etter 80,0 km


=== Klatrespurt (Col de la Croix de Mounis) ===
2. kategori stigning etter 94,5 km


=== Poengspurt (Viane) ===
Etter 135,0 km


=== Klatrespurt (Côte de la Quintaine) ===
3. kategori stigning etter 149,0 km


=== Klatrespurt (Côte de Teillet) ===
4. kategori stigning etter 171,0 km


== Resultatliste ==


== Manglende ryttere ==
061  Janez Brajkovič (AST) startet ikke.
146  Adriano Malori (LAM) fullførte ikke.
179  Christian Vande Velde (GRS) fullførte ikke.


== Eksterne lenker ==
Offisielt nettsted 
(en) Etape 7 du Tour de France 2013 – kategori av bilder, video eller lyd på Commons
Fuglevik (Nøtterøy)

Fuglevik er ei vik på sørvestspissen av Nøtterøy i Færder kommune i Vestfold.
I Fuglevik er det ei gravrøys fra bronse- og jernalderen som har status som freda kulturminne.


== Referanser ==


== Eksterne lenker ==
«Fuglevik (Nøtterøy)». Kulturminnesøk. Riksantikvaren – Direktoratet for kulturminneforvaltning.
Alby (Veierland)

Alby er et gardsbruk og et sted på øya Veierland i Færder kommune i Vestfold. Det befinner seg nordøst på øya, like vest for Albykilen og Kjølholmen.
På Alby er det to gravhauger fra jernalderen som har status som freda kulturminner. I havet rett nordafor for Alby er det også registrert et funn av et marint kulturminne fra 1800-tallet.


== Referanser ==


== Eksterne lenker ==
«Nøtterøy kommune legger ut reguleringsplan for 5 boliger på Alby» Arkivert 21. august 2016 hos Wayback Machine., Veierland hytteeierforening, 21. oktober 2012
«Alby (Veierland)». Kulturminnesøk. Riksantikvaren – Direktoratet for kulturminneforvaltning. 
«Alby (Veierland)». Kulturminnesøk. Riksantikvaren – Direktoratet for kulturminneforvaltning. 
«Alby (Veierland)». Kulturminnesøk. Riksantikvaren – Direktoratet for kulturminneforvaltning.
Astrid Skare

Astrid Skare (1891–1963) var en norsk politiker for Arbeiderpartiet. Hun satt på Stortinget for Buskerud fylke i tre perioder fra 1945 til 1957. Hun var fylkets første kvinnelige stortingsrepresentant.


== Liv og virke ==
Hun vokste opp i Åsen i Trøndelag, der faren Mathias Jørum var lærer, klokker, bonde og kommunepolitiker. Faren kom fra Grong, og moren kom fra Overhalla. Astrid hadde til sammen elleve søsken fra farens to ekteskap.Hun gikk folkehøgskole hos skolestyrer Anton Fjær, det som senere ble Skogn folkehøgskole. Deretter tok hun jentekurset (husmorskole) ved Mære landbruksskole. Hun jobbet så på kaffistover rundt om i landet (Oslo, Flekkefjord, Skien, Svolvær), og hun møtte lærer Olav Skare, som hun giftet seg med. De fikk fem barn.Astrid og Olav Skare flyttet til Åros i Røyken da han fikk en stilling som styrer ved Frydenlund skole. De hadde også en liten jordvei, hvor de kunne holde dyr og dyrke frukt, bær og grønnsaker.Astrid Skare kom med i arbeiderkvinnebevegelsen og hadde flere verv i Røyken arbeiderparti. Hun hadde også kommunale og fylkeskommunale verv, men skulle gjøre seg mer bemerket som rikspolitiker.Hun ble valgt inn på Stortinget fra Buskerud første gang i 1945 og så gjenvalgt i 1949 og 1953. I alle periodene var hun medlem av Odelstinget og av Stortingets kirke- og undervisningskomité.I et minneord het det at «Astrid Skare var en kvinne med sine meningers mot, men i alt sitt virke holdt hun tydelig sak foran person. I alle de saker hun var med på å behandle, kunne man tydelig merke hennes positive og samfunnsbyggende innstilling».


== Referanser ==


== Eksterne lenker ==
(no) Astrid Skare hos Stortinget 
(no) Astrid Skare hos Norsk senter for forskningsdata
Margit Schiøtt

Margit Schiøtt (født 2. mai 1889 i Gjerpen, død 16. september 1946) var en norsk politiker for Venstre. Hun var vararepresentant til Stortinget fra Telemark i 1937–1945 og blei valgt inn som representant i det første valget etter andre verdenskrig. Hun døde imidlertid allerede høsten 1946, og på grunn av sjukdom tok hun aldri sete på Stortinget. Hun var også landsstyremedlem i Norsk Kvinnesaksforening frem til sin død.Fra 1935 til 1940 var Schiøtt medlem av Gjerpen kommunestyre, de siste par åra også av formannskapet.
Hun vokste opp hos foreldrene på Borgestad gård og var aktiv med dyrestell og jordbruk fra tidlig alder. Margit gikk på skole i England 1906–07 og studerte språk i Frankrike 1909–10. Fra 1921 til sin død dreiv hun Gulset gård i Gjerpen, der hun og ektemannen bodde.
Margit Schiøtt ble kalt «Maggit» av slekt og venner. Hun var født  Knudsen og datter av statsminister Gunnar Knudsen og ektefelle Sofie født Cappelen. Margit var gift med dr. ing. Didrik Cappelen Schiøtt (17.1.1887 – 16.8.1958) fra Skien. De var barnløse og begge er begravet på Borgestad kirkegård. 
Hun opprettet flere legater, bl.a. Margit og Didrik Schiøtts legat for vanskeligstilte bønder (tidligere bare for bønder i Gjerpen) og Margit Schiøtts Legat Til Utvikling Av Matkunnskap.


== Referanser ==


== Kilder ==
Ellen Wessel og Lulli Knudsen: Våre besteforeldre Guro og Christen Knudsen – deres barn og barnebarn, Oslo 1929. Opptrykk 1999.
Terje Nordby (red.): Storting og regjering 1945–1985. Biografier, Kunnskapsforlaget 1985.
Hans Cappelen: «Fra tante Majas dagbok i Skien under krigen», Grenland Ættehistorielags medlemsblad Ætt og Annet nr. 2-2013 Jubileumsutgave, Skien 2013, side 47-52 (om slektskap Knudsen, Schiøtt og Cappelen)


== Eksterne lenker ==
(no) Margit Schiøtt hos Stortinget 
(no) Margit Schiøtt hos Norsk senter for forskningsdata 
Legatsiden med Legat-id:3419
Lokalhistorie-sider «Gamle Gjerpen» om Gulset og Margit Schiøtt 
Digitalt Museum med foto av henne på Gulset
Digitalt Museum med foto av henne som ung med foreldre og søsken
Frognøya

Frognøya er ei øy i Tyrifjorden, i Hole kommune, Buskerud. Øya er på ca. 0,6 km², og har vært bebodd gjennom lange tider. Den ligger rett utenfor Bønsnes på Røyse og det er et mindre gårdsbruk på øya.
Det første man kjenner til om øya stammer fra Håkon Håkonssons saga og er fra vinteren 1221/1222, da opprørsflokken Ribbungene tok tilhold der. Den unge ribbunglederen Sigurd Ribbung (1204–1226) tok gisler blant bøndene og slo seg ned på øya, etter å ha tapt et mindre slag mot bønder og birkebeinere inne på Leinestranda på Røyse. Han skal ha fortsatt sine røvertokter til han døde i Oslo.


== Referanser ==
Guri Johannessen

Guri Johannessen (født 2. november 1911 i Hol, død 11. november 1972) var en norsk politiker for Arbeiderpartiet. Hun var stortingsrepresentant fra Buskerud fra 1957 fram til sin død.
Johannessen jobba i unge år som servitør og dreiv på 1930-tallet ei kaffistove. Fra 1935 var hun husmor. Hun var medlem av Hol kommunestyre fra 1952 til 1959, de siste par åra også av formannskapet. I 1957 blei hun valgt inn på Stortinget for første gang, og hun blei gjenvalgt tre ganger, men døde i løpet av den siste perioden. De tre første periodene var hun medlem av sosialkomiteen, den siste av landbrukskomiteen.
Hun var medlem av landsstyret i Arbeiderpartiet fra 1963 til hun døde.


== Kilder ==
Terje Nordby (red.): Storting og regjering 1945–1985. Biografier, Kunnskapsforlaget 1985.


== Eksterne lenker ==
(no) Guri Johannessen hos Stortinget 
(no) Guri Johannessen hos Norsk senter for forskningsdata
Margith Johanne Munkebye

Margith Johanne Munkebye  (født 15. oktober 1911 i Bodø, død 28. november 2000) var en norsk politiker for Arbeiderpartiet. Hun var stortingsrepresentant fra 1958 til 1973.Munkebyes yrkesbakgrunn var som kontordame og husmor. Hun var formann i Bodø Arbeiderungdomslag (AUF) fra 1930 til 1933 og i Sør-Salten distrikt av AUF fra 1945 til 1947. Fra 1951 til 1955 satt hun i Bodø bystyre.
Hun var Arbeiderpartiets første vararepresentant til Stortinget fra Nordland i perioden 1954–57. I denne perioden møtte hun i lange perioder, blant annet i Kolbjørn Varmanns statsrådstid. Munkebye blei fast representant fra 1958 til 1973. De tre første periodene var hun dels medlem av sosialkomiteen, dels av kommunalkomiteen. Den siste perioden satt hun i utenriks- og konstitusjonskomiteen. Denne perioden var hun også medlem av Lagtinget. Hun var medlem av Europarådet og dets komite for flyktning- og befolkningsspørsmål fra 1965 til 1973.


== Referanser ==


== Kilder ==
Terje Nordby (red.): Storting og regjering 1945–1985. Biografier, Kunnskapsforlaget 1985.


== Eksterne lenker ==
(en) Margith Johanne Munkebye på Internet Movie Database 
(no) Margith Johanne Munkebye hos Stortinget 
(no) Margith Johanne Munkebye hos Norsk senter for forskningsdata 
(en) Margith Johanne Munkebye hos Europarådets parlamentarikerforsamling
Leinestranda

Leinestranda er ei strand ved Bønsnes på Røyse og ligger ved Tyrifjorden i Hole kommune, Buskerud. Stranda er oppkalt etter Leinegårdene, som ligger litt opp i lia ovenfor fjorden, langs Hundstadveien.
Det første man hører om stranda stammer fra Snorres kongesagaer og er fra 1221, da en opprørsk baglerflokk tapte en trefning der mot lokale bønder og birkebeinere. Etter nederlaget tok ribbunglederen Sigurd Ribbung (1204–1226) gisler blant bøndene og slo seg ned ute på Frognøya vinteren 1221/1222, like utenfor spissen av Bønsnes. Han skal ha fortsatt sine røvertokter til han ble drept i Oslo fem år senere.


== Se også ==
Frognøya
19. etappe av Tour de France 2013

Den 19. etappen av Tour de France 2013 var en 204,5 km lang fjelletappe. Etappen ble kjørt 19. juli fra Le Bourg-d'Oisans til Le Grand-Bornand.


== Poeng- og klatrespurter ==


=== Klatrespurt (Col du Glandon) ===
Overkategorisert stigning etter 33,5 km


=== Klatrespurt (Col de la Madeleine) ===
Overkategorisert stigning etter 83,5 km


=== Poengspurt (Albertville) ===
Etter 129,5 km


=== Klatrespurt (Col de Tamié) ===
2. kategori stigning etter 143,0 km


=== Klatrespurt (Col de l'Épine) ===
1. kategorisert stigning etter 165,0 km


=== Klatrespurt (Col de la Croix Fry) ===
1. kategori stigning etter 191,5 km


== Resultat ==


== Manglende ryttere ==
028  Marcel Sieberg (LTB) brøt.
135  Christophe Le Mével (COF) brøt.
172   Jack Bauer (GRS) brøt.
199  Tom Veelers (ARG) brøt.
202  Kris Boeckmans (VCD) brøt.


== Eksterne lenker ==
Offisielt nettsted 
(en) Etape 19 du Tour de France 2013 – kategori av bilder, video eller lyd på Commons
Dagny Sjølander

Dagny Sjølander (født Olsen 11. april 1889, død 21. mars 1950) var en norsk kvinnesakskvinne og politiker, hjemmehørende i Norges Kommunistiske Parti.
Sjølander arbeidet i ung alder som hushjelp i Oslo. Hun ble i 1909 medlem i Norges Socialdemokratiske Ungdomsforbund.
Ved partisprengningen i 1923 var Sjølander blant dem som fulgte NKP. Hun ble samme året valgt som vararepresentant, senere representant til NKPs kvinnesekretariat. I årene 1928 til 1929 satt hun i partiets ledelse. Hun var stortingskandidat for NKP i 1927, 1930 og 1933.
Sjølander var spesialt engasjert innen jobbingen med barnelag og husmorlag, og ble i 1937 første leder i det nye Husmorlagforbundet.Hun var gift med Edward Sjølander (1886–1956), som også hadde tillitsverv i NKP og i en periode satt i partiets ledelse.  


== Referanser ==
Kuoperatjåkka

Kuoperatjåkka (nordsamisk: Guobirčohkka) er et fjell nord for Stora Sjöfallet i svensk Lappland. Med sine 1730 moh. er det den høyeste toppen i Kårsatjåkkamassivet. Ved foten av fjellet munner Teusaätno ut i Satihaures øvre del Gágirjávri (457 moh.).


== Fotnoter ==


== Referanser ==
Son Heung-min

Son Heung-min (født 8. juli 1992) er en sørkoreansk fotballspiller som spiller for den engelske klubben Tottenham Hotspur FC og det sørkoreanske landslaget. 
Han har tidligere spilt for de tyske klubbene Hamburger SV og Bayer Leverkusen. Den 28. august 2015 signerte han en 5-årskontrakt med Tottenham Hotspur for en overgangssum på 22 millioner pund (30 millioner euro). Han ble dermed den dyreste asiatiske fotballspilleren i historien. Den forrige rekorden ble holdt av japaneren Hidetoshi Nakata som i 2001 gikk fra Parma til AS Roma for 25 millioner euro.


== Landslaget ==
Han ble tatt ut i Sør-Koreas tropp til VM i fotball 2018 i Russland.Son var med da Sør-Korea vant gull i Asialekene i 2018.Han ble tatt ut i Sør-Koreas tropp til VM i fotball 2022 i Qatar.


== Referanser ==


== Eksterne lenker ==
(de) Son Heung-min – Munzinger Sportsarchiv 
(en) Son Heung-min – Olympedia 
(en) Son Heung-min – Sports-Reference (OL-resultater – arkivert) 
(en) Son Heung-min – FIFA 
(en) Son Heung-min – FIFA 
(en) Son Heung-min – UEFA 
(fr) Son Heung-min – LÉquipe 
(en) Son Heung-min – Transfermarkt 
(en) Son Heung-min – national-football-teams.com 
(en) Son Heung-min – WorldFootball.net 
Son Heung-min – National Team Stats
Son Heung-Min Official Facebook på facebook.com
Edward Sjølander

Edward Sjølander (født 5. november 1886, død 8. juli 1956) var en norsk politiker, hjemmehørende i Norges Kommunistiske Parti.
Sjølander var kobberslager, og hadde flere tillitsverv innen NKP. Fra 1930 satt han også i partiets ledelse, som Pol.-byrå-medlem.Han var gift med kvinnesakskvinnen og NKP-politikeren Dagny Sjølander.


== Referanser ==
Martha Frederikke Johannessen

Martha Frederikke Johannessen (født 26. oktober 1907 i Torsnes, død 4. september 1973).var en norsk politiker for Arbeiderpartiet. Hun representerte Østfold på Stortinget i fire perioder fra 1958.
I ungdommen jobba Johannessen som ekspeditør. Seinere var hun husmor. Etter andre verdenskrig tok hun bibliotekutdanning og arbeidde som bibliotekar fram til hun blei fast innvalgt på Stortinget i 1958. I perioden 1954–57 var hun vararepresentant. I sine tre første perioder var hun medlem av Odelstinget og kirke- og undervisningskomiteen, i den siste av Lagtinget og sosialkomiteen. Hun døde kort tid før utløpet av siste periode.
Johannessen var medlem av Torsnes' kommunestyre og kommunens varaordfører fra 1956 til 1963 og medlem av Borge kommunestyre fra 1964 til 1967. 


== Kilder ==
Terje Nordby (red.): Storting og regjering 1945–1985. Biografier, Kunnskapsforlaget 1985.


== Eksterne lenker ==
(no) Martha Frederikke Johannessen hos Stortinget 
(no) Martha Frederikke Johannessen hos Norsk senter for forskningsdata
Callum McManaman

Callum Henry McManaman (født 25. april 1991) er en engelsk fotballspiller som fra den 30. juni 2022 er klubbløs.
Han har tidligere spilt for Wigan Athletic og vært på utlån til Blackpool. Han ble tatt ut til Englands U-20 tropp til U-20 VM i 2011. Hans største bragd var når han var med på å vinne FA-cupfinalen 1–0 mot Manchester City den 11. mai 2013. Han ble også kåret til banens beste spiller. McManaman er en fjern slektning av den tidligere profesjonelle fotballspilleren Steve McManaman.
I slutten av januar 2015 meldte McManaman overgang fra Wigan Athletic til West Bromwich Albion i en overgangssum verdt £4,75 millioner pund.


== Meritter ==
Wigan AthleticFA-cupen: 2012–2013


== Referanser ==


== Eksterne lenker ==
(en) Callum McManaman – Transfermarkt 
(en) Callum McManaman – Soccerbase.com 
(en) Callum McManaman – FootballDatabase.eu 
(en) Callum McManaman – Soccerway 
(en) Callum McManaman – FBref 
(es) Callum McManaman – as.com
Sunniva Hakestad Møller

Sunniva Hakestad Møller (født 5. januar 1907 i Haugesund, død 30. mai 1995) var en norsk politiker for Arbeiderpartiet. Hun representerte Rogaland på Stortinget i tre perioder fra 1958.
Møllers yrkeserfaring var som ekspeditrise, syerske og hermetikkarbeider. Etter andre verdenskrig tok hun kurs i kommunalkunnskap og sosialøkonomi. Hun var medlem av Haugesund bystyre fra 1935 til 1956, av formannskapet fra 1948. Hun blei første gang innvalgt på Stortinget fra 1958 og gjenvalgt i 1961 og 1965. Hun var heile tida medlem av sjøfarts- og fiskerikomiteen.


== Kilder ==
Terje Nordby (red.): Storting og regjering 1945–1985. Biografier, Kunnskapsforlaget 1985.


== Eksterne lenker ==
(no) Sunniva Hakestad Møller hos Stortinget 
(no) Sunniva Hakestad Møller hos Norsk senter for forskningsdata
Haldis Tjernsberg

Haldis Tjernsberg (født 12. juli 1903 i Sande i Vestfold, død 4. april 1972) var en norsk politiker for Arbeiderpartiet. Hun representerte Hedmark på Stortinget i flere perioder.
Tjernsberg var partiets første vararepresentant fra Hedmark i periodene 1954–57 og 1958–61. Hun møtte fast for Harald Løbak i hans statsrådstid (mai 1956 – april 1960). Hun blei fast innvalgt på Stortinget fra 1961 og satt fram til 1969. Som vararepresentant satt hun i en rekke stortingskomiteer, blant annet utenriks- og konstitusjonskomiteen. Som fast representant var hun i sosialkomiteen, landbrukskomiteen og protokollkomiteen.
Tjernsberg var varamedlem av Vinger kommunestyre 1946–47. Hun var nestformann i Arbeiderpartiets kvinnesekretariat 1963–65.
Hun ledet Vinger sykepleierforening i seksten år.


== Referanser ==


== Kilder ==
Terje Nordby (red.): Storting og regjering 1945–1985. Biografier, Kunnskapsforlaget 1985.


== Eksterne lenker ==
(no) Haldis Tjernsberg hos Stortinget 
(no) Haldis Tjernsberg hos Norsk senter for forskningsdata
Cecilie Risøe

Cecilie Risøe (født 13. august 1952) er en norsk lege, dr.med. og kardiolog, tidligere formann i Norsk Cardiologisk Selskap (fra 2005 til 2009) og nå leder for Det norske råd for hjerte- og karsykdommer siden 2011. Hun er overlege ved kardiologisk avdeling ved Oslo universitetssykehus, Rikshospitalet. Hun var sentralstyremedlem i Den norske lægeforening (fra 2008 til 2013) og medlem av redaksjonskomiteen i Tidsskrift for Den norske lægeforening.. Hun ble cand.med. i 1980 og dr.med. i 1991, begge ved Universitetet i Oslo.


== Referanser ==